ai4bharat/Pralekha huggingface dataset:
ریلوے کی وزارت
شہروں کے رفتہ رفتہ ان لاک ہونے کی وجہ سے ریلویز مزدوروں کو واپس لانے میں ریلوے محکمہ مدد کررہا ہے
پچھلے سات دنوں میں تقریباً 32.56 لاکھ مسافروں نے جن میں مہاجر مزدور اور دیگر مسافر شامل ہیں،سفر کیا ہے
مشرقی یو پی بہار، جھارکھنڈ، بنگال اور اڈیشہ جیسے علاقوں سے دہلی، ممبئی، پونے ، سورت ، احمدآباد اور چنئی سمیت مختلف شہروں کے لئے لمبی دوری کی میل ایکسپریس ٹرینیں چلائی جارہی ہیں
شہروں کے رفتہ رفتہ ان لاک ہونے کے ساتھ ریلوے محکمہ ورکرز کو واپس لانے میں مدد کرررہا ہے۔
پچھلے 7 دنوں  مہاجر مزدوروں اور دیگر مسافروں سمیت تقریباً 32.56 لاکھ مسافروں نے لمبی دوری کی میل ایکسپریس ٹرینوں  کے ذریعہ مشرقی اترپردیش، بہار، پونے، سورت، احمدآباد ار چنئی جیسے علاقوں کے لئے سفر کیا ہے۔
بہار، مغربی بنگال، اترپردیش، اور اڈیشہ جیسی ریاستوں سے ممبئی ، دہلی، حیدرآباد، بنگلورو اور چنئی جیسے میٹرو شہروں کے لئے مہاجر مزدوروں کے سفر کو آسان بنانے کے لئے بھارتی ریل میل/ایکسپریس اسپیشل ، ہالی ڈے اسپیشل اور سمر اسپیشل ٹرینوں کا آپریشن کررہی ہے۔ ان سبھی ٹرینوں کو کووڈ پروٹوکال کو ذہن میں رکھتے ہوئے پوری طرح سے ریزر و ٹرینوں کی شکل میں چلایا جارہا ہے ۔ ان ٹرینوں سے سفر کے لئے ریزرویشن کاونٹروں پر پسنجر ریزرویشن سسٹم  کے توسط سے اور آن لائن ای ٹکٹنگ نظام کے ذریعہ بکنگ دستیاب ہے۔
18 جون 2021 تک ، بھارتی ریل کے ذریعہ 983 میل/ ایکسپریس اور ہالی ڈے اسپیشل  ٹرینیں چلائی جارہی ہیں۔ اس کے علاوہ کام پر واپس آنے کے خواہش مند لوگوں کی آمدورفت آسان بنانے کے لئے 1309 سمر اسپیشل بھی چلائی جارہیں ہیں۔ یہ سمر اسپیشل ٹرینیں خاص طور سے بہار، اترپردیش، مغربی بنگال، اڈیشہ اور آسام سے دہلی ، ممبئی، حیدرآباد، چنئی ، پونے، بنگلورو وغیرہ بڑے شہروں کو کنکٹیویٹی فراہم کراتی ہیں۔
اگلے 10 دنوں  کے لئے مہاجر مزدروں اور دیگر مسافروں سمیت 29.15 لاکھ مسافروں نے مشرقی اترپردیش، بہار، جھارکھنڈ، بنگال اور اڈیشہ جیسے علاقوں سے دہلی، ممبئی ، پونے، سورت، احمدآباد اور چنئی سمیت مختلف مقامات کے لئے لمبی دور کی میل ایکسپریس ٹرینوں کے ذریعہ بکنگ کرائی ہے۔
مانگ کے تجزیہ اور اس سلسلے میں مزدوروں کی آمدورفت آسان بنانے کے لئے زونل ریلویز سرگرم طریقہ سے مختلف صنعتی تنظیموں اور کاروباری گروپوں کے ساتھ تال میل قائم ہوئے ہے۔ سمر اسپیشل ٹرینیں گورکھپور- ممبئی، بھاگلپور -ممبئی، بھونیشور-پونے، باناپور- پونے ، برونی -احمدآباد، پٹنہ-دہلی، سمستی پور -ممبئی، سیالدہ -دہلی، رکسول-دہلی، سہرسہ -دہلی، داناپور -سکندرآباد، رکسول -سکندرآباد، پاٹلی پوتر-بنگلورو، چھپرا-ممبئی، گوہاٹی-بنگلورو، گورکھپور -حیدرآباد وغیرہ مختلف اورجن -ڈیسٹی نیشن کے بیچ چلائی جارہی ہیں۔
صحت اور خاندانی بہبود کی وزارت
انٹینسی فائڈ مشن اندر دھنش 3.0 مہم
صحت اور خاندانی بہبود کی مرکزی وزیر مملکت ڈاکٹر بھارتی پروین پوار نے راجیہ سبھا میں ایک تحریری جواب میں بتایا کہ 29 ریاستوں / مرکز کے زیر انتظام خطوں میں 250 اضلاع میں ٹیکہ کاری کے روٹین پروگرام کے تحت جن حاملہ خواتین اور بچوں کو ٹیکے نہیں لگائے جاسکے ہیں ان تک پہنچنے کے لئے فروری 2021 اور اور مارچ 2021 میں انٹینسی فائڈ مشن اندر دھنش  3.0 کے پندرہ دن کی مدت کے دو دور چلائے گئے۔ میں انٹینسی فائڈ مشن اندر دھنش  3.0 کے دوران 9.5 لاکھ بچوں اور 2.2 لاکھ حاملہ خواتین کو ٹیکے لگائے گئے۔
۔۔۔۔۔۔۔۔۔۔۔
ش ح۔ ا گ۔ن ا۔
U-14023
(Visitor Counter : 106
وزیراعظم کا دفتر
وزیر اعظم جناب نریندر مودی کل انڈیا گلوبل ویک 2020 کا افتتاحی خطبہ دیں گے
وزیر اعظم 30 سے زیادہ ملکوں کے 5000 شرکاء سے خطاب کریں گے
نئی دہلی،8 جولائی، وزیر اعظم جناب نریندر مودی انڈیا گلوبل ویک 2020 کے کل پہلے دن افتتاحی خطبہ دیں گے۔ انڈیا گلوبل ویک 2020 سے متعلق ایک تین روزہ ورچوئل کانفرنس میں ، جس کا موضوع ہوگا ‘بی دی ریوائیول: انڈیا اینڈ اے بیٹر نیو ورلڈ’ میں 30 ملکوں کے 5000 عالمی شرکاء شرکت کریں گے ، جس کے 75 اجلاسوں میں 250 عالمی مقرر تقریر کریں گے۔
اس تقریب میں تقریر کرنے والے دیگر عام مقررین میں مرکزی وزیر خارجہ ڈاکٹر ایس جے شنکر، ریلوے، کامرس اور صنعت کے مرکزی وزیر جناب پیوش گوئل، جموں وکشمیر کے لیفٹیننٹ گورنر جی سی مرمو، ایشا فاؤنڈیشن کے بانی سدگرو، روحانی پیشوار سری سری روی شنکر، برطانیہ کے وزیر خارجہ ڈومینک راب اور وزیر داخلہ پریتی پٹیل، بھارت میں امریکہ کے سفیر کین جسٹر اور دیگر لوگ شامل ہوں گے۔
اس میں مدھونٹراج کی پیش کش ‘آتم نربھر بھارت’ کو دیکھا جاسکے گا اور ستار نواز روی شنکر کے صد سالہ یوم پیدائش پر ان کے تین انتہائی ممتاز طلبا کی طرف سے کنسرٹ بھی پیش کیا جائے گا۔
نوجوانوں کے امور اور کھیل کود کی وزارت
مرکزی وزیر جناب انوراگ سنگھ ٹھاکر نے پریاگ راج سے ایک ماہ طویل ملک گیرسوچھ بھارت 2022 مہم کا آغاز کیا
سووچھ بھارت کے بغیر ہم ترقییافتہ ہندوستان کا خواب پورا نہیں کر سکتے: جناب انوراگ سنگھ ٹھاکر
نوجوانوں کے امور اور کھیلوں کے مرکزی وزیر جناب انوراگ ٹھاکر نے آج یوپی کے پریاگ راج سے ایک ماہ طویل ملک گیر مہم سوچھ بھارت 2022 کا آغاز کیا۔ ٹھاکر نے نہرو یوواکیندر، نیشنل سروس اسکیم کے رضاکاروں اور دیگر لوگوں کی ایک بڑی تعداد کے ساتھ پریاگ راج کے سنگم ساحل پر صفائی مہم میں حصہ لیا۔ اس موقع پر صفائی کا عہد بھی کروایا گیا۔ اس موقع پر نوجوانوں کے امور اور کھیلوں کے سکریٹری جناب سنجے کمار اور وزارت کے دیگرافسران بھی موجود تھے.
اس موقع پر بات کرتے ہوئے جناب ٹھاکر نے بتایا کہ گزشتہ سال بھی اسی طرح کی ایک مہم کا انعقاد کیا گیا تھا جس میں 75 لاکھ کلو گرام پلاسٹک کے کچرے کو جمع کرنے اور ٹھکانے لگانے کا کام کیا تھا جو اپنے ہدف سے کہیں زیادہ تھا۔ اور اس سال محکمہ امور نوجوانان نے 100 لاکھ کلو گرام پلاسٹک کچرے کو جمع کرنے اور ٹھکانے لگانے کا ہدف مقرر کیا ہے۔ اور اس ہدف کو ایک ماہ میں ہی حاصل کر لیاجائے گا۔
جناب ٹھاکر نے مزید کہا کہ اس سال یوم آزادی کی تقریر کے دوران وزیر اعظم جناب نریندر مودی کے ذریعہ اعلان کردہ 'پنچ پران' میں سے سووچھ بھارت ابھیان۔ 2022 ایک ترقییافتہ ہندوستان کا ہدف تھا، لہذا صاف ہندوستان کے بغیر ہم ترقییافتہ ہندوستان کا خواب پورا نہیںکرسکتے۔
جناب ٹھاکر نے کہا کہ آزادی کے امرت مہوتسو کی 100ویں سالگرہ پر امرت کال کی طرف ملک کے تیزی سے بڑھتے قدم پر تمام ملک کی مشترکہ کوششوں سے آئندہ ایک ماہ میں 100 لاکھ کلوکوڑا اکٹھا کر کے اس کا نپٹارہ کرے گا۔
انہوںنےمزیدکہاکہ ملک کو پلاسٹکسےپاککرنےکی ذمہ داری।صرف نوجوانوں کی نہیں ہے، بلکہ اس میں سرکاری کارکنان، افسران، بیٹا بیٹی سبھی کو مل کر ہی کام کرنا ہے۔ انہوں نے کہا کہ پلاسٹک گلتا سڑتا نہیں ہے جس سے مختلف قسم کی بیماریاں اور مسائل پیدا ہوتے ہیں۔ انہوں نے کہا کہ پلاسٹک سے بھارت ماتا کو بچانا ہے۔ پلاسٹک سے بچاؤ کی ذمہ داری سبھی کو مل کر نبھانی ہے۔.
جناب ٹھاکر نے کہا کہ سوچھ بھارت 2022 پروگرام پورے ملک کے 744 اضلاع کے 6 لاکھ دیہاتوں میں نہرو یوواکیندرسنگٹھن سے وابستہ یوتھ کلبوں اور قومی خدمت اسکیم سے منسلک اداروں کے نیٹ ورک کے ذریعے منعقد کیا جا رہا ہے۔ یہ صرف ایک پروگرام نہیں ہے بلکہ لوگوں کو صفائی کی اہمیت کا احساس دلانے کی ایک سنجیدہ کوشش ہے۔
سوچھ بھارت 2022 پروگرام کا مقصد یکم اکتوبر سے 31 اکتوبر 2022 تک ملک کے تمام اضلاع میں عوامیمقامات اور گھروں کی صفائی کا اہتمام کرنا ہے، جس میں سماج کے تمام طبقات، سرکاری تنظیموں بشمول پی آرآیز اور غیر سرکاری تنظیموں کو شامل کرنا ہے۔ اپنے اردگرد کو صاف ستھرا اورکچرے سے پاک رکھنے کے لیے شہریوں میں بیداری اور فخر کا احساس، اس مہم کے ساتھ ساتھ "سوچھکال: امرت کال" کا منتر دے گا اور عوامی شراکت داری کے ذریعے اس پروگرام کو عوامی تحریک بنائے گا۔
ش ح۔ ش ت۔ج
Uno-10934
(Visitor Counter : 73
امور داخلہ کی وزارت
مرکزی داخلہ سکریٹری اور صحت اور خاندانی بہبود کی وزارت کے سکریٹری نے مرکز کے زیر انتظام خطوں میں کووڈ۔ 19 انفیکشن پھیلنے کو قابو میں رکھنے کے اقدامات کا جائزہ لیا
نئی دہلی، 29 اگست 2020، مرکزی داخلہ سکریٹری اور صحت اور خاندانی بہبود کی وزارت کے سکریٹری نے ویڈیو کانفرنسنگ کے ذریعہ 29 اگست 2020 کو منعقدہ ایک میٹنگ میں مرکز کے زیر انتظام خطوں پڈو چیری، لکشدیپ، انڈو مان و نکوبار جزائر، دادر و نگر حویلی میں اور دمن و دیو میں کووڈ۔ 19 انفیکشن پھیلنے کو قابو میں رکھنے کے اقدامات کا مشترکہ طور پر جائزہ لیا۔ اس موقع پر وزارت دخلہ، صحت اور خاندانی بہبود کی وزارت اور ان مرکز کے زیر انتظام خطوں کے سینئر افسران بھی موجود تھے۔
ان مرکز کے زیر انتظام خطوں کے سینئر افسران نے جانچ، کووڈ۔ 19 پازیٹیو معاملات کے بندوبست ، کووڈ پازیٹیو معاملات کے آئسولیشن کے لئے ان کے ذریعہ کئے گئے اقدامات اور صحت کے بنیادی ڈھانچے / طبی اہلکاروں، نیم طبی اسٹاف وغیرہ کی دستیابی کے بارے میں مرکزی داخلہ سکریٹری کو بریفنگ دی۔
مرکزی داخلہ سکریٹری کے ساتھ صحت اور خاندانی بہبود کی وزارت کے سکریٹری نے ان تمام مرکز کے زیر انتظام خطوں کے سینئر افسروں سے کہا کہ وہ انتظامی افسروں ، طبی پرفیشنلز، نیم طبی اسٹاف اور کووڈ۔ 19 انفیکشن کے پھیلاؤ کو روکنے اور کووڈ۔ 19 کی صورتحال کے بندوبست کے کاموں سے متعلق دیگر لوگوں کے تال میل کے ساتھ کام کرنے کو یقینی بنائیں۔
مرکز کے زیر انتظام خطوں کو مشورہ دیا گیا کہ وہ کووڈ جانچ سہولتوں میں اضافہ کریں، کووڈ پازیٹیو معاملات کی جلد شناخت کے لئے موثر نگرانی، موثر طریقے سے رابطے کا پتہ لگانے کا کام جاری رکھیں، ، طبی / نیم طبی ٹیموں کے ذریعہ گھر گھر جاکر پتہ لگانے کے کام میں اضافہ کریں، گھر پر آئسولیشن کے معاملات کی بہتر نگرانی کریں، کنٹینمنٹ زون میں واضح حد بندی اور کنٹینمنٹ اقدامات کو نافذ کریں، صحت کے بنیادی ڈھانچے مثلاً بستروں، آکیسی جینیٹڈ بیڈز، وینٹی لیٹر، آئی سی یو بیڈ، ایمبولنسز وغیرہ میں متوقع معاملات کی تعداد کے مطابق اضافہ کریں اور بچاؤ کی تدابیر اور ذاتی صفائی ستھرائی کے بارے میں عوام میں بیداری پھیلائیں۔ مرکز کے زیر انتظام خطوں کو یہ مشورہ بھی دیا گیا کہ وہ احتیاطی اقدامات مثلاً سماجی دوری برقرار رکھنا، سنیٹائزیشن، ماسک پہننا وغیرہ کے نفاذ کو یقینی بنائیں۔
۔۔۔۔۔۔۔۔۔۔۔
م ن۔ ا گ۔ن ا۔
U-4921
(Visitor Counter : 157
امور داخلہ کی وزارت
جموں وکشمیر میں سکیورٹی کی صورت حال میں بہتری
نئی دہلی،24؍جولائی،امور داخلہ کے وزیر مملکت جناب جی کشن ریڈی نے آج راجیہ سبھا میں ایک سوال کا تحریری جواب دیتے ہوئے ایوان کو مطلع کیا کہ جموں وکشمیر میں سکیورٹی کی صورت حال میں سال 2018 کے مقابلے اس سال کی پہلی سہ ماہی میں بہتری آئی ہے۔ مجموعی در اندازی میں 43 فیصد کی کمی آئی ہے جبکہ مقامی بھرتی میں 40 فیصد کی گراوٹ آئی ہے۔ دہشت گردوں سے متعلق واقعات میں 28 فیصد کی کمی درج کی گئی ہے۔ حفاظتی دستوں کے ذریعے کی گئی کارروائیوں میں 59 فیصد کا ضافہ ہوا ہے جبکہ دہشت گردوں کی ہلاکت میں 22 فیصد کی اضافہ ہوا ہے۔
حفاظتی دستے دہشت گردوں کے خلاف سرگرم کارروائی انجام دے رہے ہیں۔ حفاظتی دستوں کی مخصوص اور مربوط کوششوں کی وجہ سے جنوری 2019 سے 14 جولائی 2019 تک ریاست جموں وکشمیر میں 126 دہشت گرد مارے گئے ہیں۔ البتہ ان کارروائیوں کے دوران سکیورٹی فورسز کے اہلکار بھی شہید ہوئے ہیں، جن میں پلوامہ حملے میں شہید سکیورٹی کے 40 افراد بھی شامل ہیں۔
حکومت نے سکیورٹی نظام کو مستحکم کرنے اور ملک مخالف عناصر کے خلاف قانون کو سختی سے نافذ کرنے جیسے کئی اقدامات کئے ہیں۔ دہشت گرد تنظیموں کے ذریعے خطرات سے نمٹنے کے لئے محاصرے اور تلاشی کی کارروائیوں میں اضافہ کیا گیا ہے۔ حفاظتی دستے ان لوگوں پر نظر رکھ رہے ہیں اور ان کے خلاف کارروائی کرتے ہیں جو دہشت گردوں کو مدد فراہم کرتے ہیں ۔
کشمیر معاملے کے پرامن حل کے لئے حکومت آئین کے دائرے میں رہتے ہوئے بات چیت کے لئے ہمیشہ تیار ہیں۔
جموں وکشمیر کے عوام کے فائدے کے لئے مجموعی ترقی اور کشمیری نوجوانوں کو اصل دھارے میں شامل کرنے کی خاطر وزیراعظم نے 80068 کروڑ روپے کے پیکج کا اعلان کیا ہے ۔ یہ پیکج سڑک کے سیکٹر میں 63 بڑے ترقیاتی پروجیکٹوں ، بجلی کی پیداوار اور ترسیل ، صحت کا بنیادی ڈھانچہ ، دو ایمس ، آئی آئی ٹی ، آئی آئی ایم کا قیام اور سیاحت سے متعلق پروجیکٹوں پر مشتمل ہے۔ اس کے علاوہ حمایت اور پی ایم کے وی وائی جیسی کئی اسکیموں کے تحت جموں وکشمیر کے نوجوانوں کو تربیت اور روز گار کے مواقع فراہم کئے گئے ہیں۔ نوجوانوں کو اصل دھارے میں شامل کرنے کی خاطر وطن کو جانو پروگرام ، طلباء کے تبادلوں کے پروگرام ، کھیل کود اور سی اے پی ایف کے سیوک ایکشن پروگراموں پر خصوصی توجہ دی جارہی ہے۔
۔۔۔۔۔۔۔۔۔۔۔۔۔۔
۰۰۰۰۰۰۰۰

U-3393
(Visitor Counter : 45
امور صارفین، خوراک اور عوامی تقسیم کی وزارت
لوک سبھا نے صارفین تحفظ بل ، 2019 منظور کیا
لوک سبھا نے آج صارفین تحفظ بل پر ضروری غور و خوض اور تبادلۂ خیالات کے بعد اسے منظوری دے دی ۔ صارفین امور ، خوراک اور سرکاری نظام تقسیم کے وزیر جناب رام ولاس پاسوان نے کہا کہ اس بل کا مقصد صارفین کے تنازعات کو بر وقت اور موثر طریقے سے حل کرنے کے لئے باقاعدہ حکام پر مشتمل ادارہ جاتی نظام کی تشکیل ہے تاکہ صارفین کے مفادات اور تحفظ ممکن ہو سکے ۔ بل پیش کرتے ہوئے صارفین امور ، خوراک اور سرکاری نظام تقسیم کے وزیر مملکت جناب راؤ صاحب پاٹل دانوے نے کہا کہ اس بل کا مقصد متعدد قوانین کی سہل کاری ہے ۔ جناب دانوے نے کہا کہ صارفین کو اُن کی شکایات کے بارے میں فوری ازالہ حاصل نہیں ہوتا اور اس بل کی منظوری کے ساتھ اب صارفین تیزی سے انصاف حاصل کر سکیں گے ۔ انہوں نے کہا کہ حکومت کا مقصد یہ ہے کہ صارفین کی شکایات کے ازالے کے پورے عمل کو آسان بنایا جائے ۔
اس بل کے تحت مرکزی حکومت کے لئے ایک گنجائش یہ فراہم کی گئی ہے کہ وہ صارفین کے حقوق کو فروغ دینے ، تحفظ اور نفاذ کے لئے ایک مرکزی صارفین تحفظ اتھارٹی  تشکیل دے سکتی ہے ، جو تفتیش کرنے کی اختیارات کی حامل ، متعلقہ افراد کو طلب کرنے کے اختیارات کی حامل اور جرمانے عائد کرنے حامل اتھارٹی ہو گی ۔ یہ اتھارٹی صارفین حقوق کی خلاف ورزی ، غیر منصفانہ اور غیر مناسب تجارتی طریقوں اور گمراہ کن اشہارات کے سلسلے میں قواعد و ضوابط طے کرے گی ۔ ایک تجویز یہ بھی شامل ہے کہ اس امر کو یقینی بنانے کے لئے قدم اٹھایا جائے گا یعنی قانونی کارروائی کی جائے گی کہ صارفین کے حقوق کسی طریقے سے متاثر نہ ہوں ، نہ ہی اُن کی خلاف ورزی ہو ۔ یہ اتھارٹی اِس اختیار کی حامل ہو گی کہ وہ 10 لاکھ روپئے تک کا جرمانہ مینوفیکچرر یا کسی دیگر ذمہ دار فرد پر عائد کر سکے اور جعلی اور گمراہ کن اشتہارات کے لئے دو برسوں کی قید کا بھی حکم دے سکے ۔
U. No. 3511
(Visitor Counter : 62
وزارتِ تعلیم
مرکزی وزیر تعلیم نے سہودے اسکول کمپلیکس کے 26ویں قومی سالانہ کانفرنس کو ورچوول طریقے سے خطاب کیا
نئی دہلی:11دسمبر، 2020:مرکزی وزیر تعلیم جناب رمیش پوکھریال نشنک نے آج ویڈیو کانفرنسنگ کے ذریعے سہودے اسکول کمپلیکس کے 26ویں قومی سالانہ کانفرنس سے مہمان خصوصی کی حیثیت سے خطاب کیا۔
اس موقع پر وزیر تعلیم نے سمرتھن کے عنوان سے کانفرنس کے سووینئر کا بھی اجراء کیا، جوکہ ملک میں بہترین تعلیمی طریقہ کار کا ایک مجموعہ ہے۔ انہوں نے گیارہویں اور بارہویں جماعتوں کیلئے جامع تعلیم جوائی فُل لرننگ اور فزیکل ایجوکیشن پر مبنی سی بی ایس مینوول بھی جاری کیا۔
کانفرنس سے خطاب کرتے ہوئے جناب نشنک نے ہندوستان کو ایک خودکفیل ملک بنانے اور لامحدود امکانات کے ساتھ ایک نئے ہندوستان میں ترقی کرنے کی سمت میں ہر ایک شہری کی اجتماعی ذمہ داری کے بارے میں بات کی۔ انہوں نے مہاتماگاندھی کے ذریعے دیئے گئے نئی تعلیم کے فلسفے میں موجود آدرشوں پر کام کرنے کیلئے اسکول کے پرنسپلوں اور اساتذہ کی تعریف کی۔ مرکزی وزیر نے ان سے نئی تعلیمی پالیسی 2020 کے مؤثر نفاذ کیلئے ہرممکن کوشش کرنے کی درخواست کی۔ اسٹیک ہولڈروں کے افکار و خیالات کو ذہن میں رکھتے ہوئے اور وسیع تبادلہ خیال کے بعد تیار کیا گیا ہے۔ وزیراعظم جناب نریندر مودی کے اکیسویں صدی کے نئے بھارت کے وِژن کے بارے میں ذکر کرتے ہوئے انہوں نے اسکول کے پرنسپلوں اور اساتذہ سے درخواست کی کہ وہ اسے حقیقت بنانے کیلئے اپنا بھرپور تعاون دیتے ہوئے کام کریں۔
اس کانفرنس کے مہمان اعزازی کرناٹک کی ریاستی حکومت کے پرائمری اور ثانوی تعلیم اور سکلا کے وزیر جناب سریش کمار نے اس موقع پر اتراکھنڈ اور کرناٹک کو دو جوڑی ریاستوں کے طور پر اجاگر کرتے ہوئے ایک بھارت شریشٹھ بھارت پروگرام ویڈیو لانچ کیا۔
اسکولی تعلیم اور خاندانی اور وزارت تعلیم کی سکریٹری محترمہ انیتاکروال نے ملک میں تعلیم کے مستقبل کے مختلف پہلوؤں پر اجتماع سے خطاب کیا۔ محترمہ کروال نے ہر ایک ٹیچر کو چیلنجوں کا سامنا کرنے اور جامع تعلیم کے حصول کے مواقع میں تبدیلی کرنے کی ضرورت پر زور دیا۔ سی بی ایس ای کے چیئرمین جناب منوج آہوجہ نے نئی تعلیمی پالیسی 2020 کے مختلف پہلوؤں کو اجاگر کیا۔ کانفرنس کے کلیدی مقرر محترمہ کرن مجمدارشا نے، اس بارے میں بات کی کہ کس طرح سے اساتذہ اور بچوں نے تعلیمی طریقہ کار میں تبدیلی کو اپنایا۔
سہودے اسکول کمپلیکس کے 26ویں قومی سالانہ کانفرنس کا انعقاد سی بی ایس ای کے ذریعے کیا گیا اور اس کی میزبانی بنگلور سہودے اسکول کمپلیکس ایسوسی ایشن کے ذریعے کی گئی۔ اس کانفرنس میں ہندوستان اور بیرون ملک کے اسکولوں کے تقریباً 4000 سے زیادہ شرکاء کے ذریعے ورچوول طریقے سے حصہ لیا جارہا ہے۔
مکانات اور شہری غریبی کے خاتمے کی وزارت
ہم لوگوں میں سے ہر ایک کے اندر ایک سوچھتا جانباز موجود ہے: سدگرو
’’جھاڑو وہ ذریعہ نہیں ہے جو ہندوستان کو صاف ستھرا کرے گا۔ یہ شہریوں کی سرگرم حصے داری ہے جو ہمارے قصبوں اور شہروں کو صاف ستھرا رکھنے میں اہم رول ادا کرے گی‘‘: سدگرو
سدگرو نے سوچھتا جانبازوں کے ساتھ بات چیت کی
ہاؤسنگ و شہری امور کی وزارت نے ایشا پاؤنڈیشن کے تعاون سے روحانی گرو کے ساتھ لائیو ویبینار کا انعقاد کیا
نئی دہلی، 8 مئی 2020 ۔ شری سدگرو نے کہا ہے کہ ہم لوگوں میں سے ہر ایک کے اندر ایک سوچھتا جانباز موجود ہے۔ انھوں نے کہا کہ جھاڑو وہ وسیلہ نہیں ہے جو ہندوستان کو صاف ستھرا بنائے گی۔ یہ شہریوں کی سرگرم حصے داری ہے جو ہمارے قصبوں اور شہروں کو صاف ستھرا رکھنے میں اہم رول ادا کرے گی۔ شری سدگرو، ہاؤسنگ و شہری امور کی وزارت کے ذریعے ایشا فاؤنڈیشن کے اشتراک سے منعقدہ ایک لائیو ویبینار سے خطاب کررہے تھے، جس کا موضوع ’سوچھتا واریئرس وِد سدگرو اِن چیلنجنگ ٹائمس‘ تھا۔ ایک گھنٹے کے ویبینار میں سدگرو نے اجین، سورت، مشرقی دہلی میونسپل کارپوریشن، آگرہ اور مدورائی کے ضلع کلیکٹروں ؍ میونسپل کمشنروں کے ساتھ بات چیت کی اور موجودہ بحران کا سامنا کرنے کے لئے ایک طاقتور بصیرت فراہم کی۔ اس سیشن کو کووڈ کے فرنٹ لائن چمپئنوں – یعنی صفائی عملے کے نام منسوب کیا گیا، جس کی نظامت جناب درگا شنکر مشرا، سکریٹری ہاؤسنگ و شہری امور کی وزارت کے ذریعے کی گئی اور روحانی گرو نے صفائی ستھرائی سے منسلک کام گاروں کے ذریعے ان کے سامنے رکھے گئے سوالات کے ایک مجموعے کا بھی جواب دیا۔ ا س سیشن کا نشریہ یوٹیوب  کے توسط سے لائیو کیا گیا تھا، جس کا ساتھ میں ہندی میں بھی ترجمہ کیا گیا، جو کہ  پر دستیاب ہے۔
شری سدگرو نے سوچھ بھارت مہم  کے اہم رول کا اعتراف کرنے کے ساتھ شروعات کی، جس کے سبب ملک کی صفائی ستھرائی کی سطح بہت بہتر ہوئی ہے۔ انھوں نے خاص طور پر صفائی ستھرائی سے منسلک کامگاروں کی کوششوں کا بھی خیرمقدم کیا جو گزشتہ پانچ برسوں میں اس مشن میں سب سے آگے رہے ہیں۔
شہری بلدیاتی اداروں  کے نمائندوں اور صفائی کامگاروں کے ذریعے دریافت کے گئے سوالات کا جواب دینے کے ساتھ ساتھ شری سدگرو نے سوچھتا جانبازوں کو تحریک دینے کی اہمیت پر روشنی ڈالی۔ انھوں نے سوچھتا کامگاروں کے لئے خاطرخواہ تعداد میں ذاتی حفاظتی ساز و سامان  اور وردی کی دستیابی یقینی بنانے کی بات کہی، تاکہ ان کے اندر سے خوف کو دور کیا جاسکے اور ان کے اندر نوکری پر برقرار رہنے کے جذبے کو فروغ دیا جاسکے۔ انھوں نے مزید کہا کہ یہ بتانے کی ضرورت نہیں کہ صفائی ستھرائی ایک بڑا چیلنج ہے۔ سوکھے اور گیلے کچرے کو الگ الگ کرنا اور ان کی پروسیسنگ کرنے کے ساتھ ساتھ صنعتوں سے نکلنے والے کچرے کو فریٹ کرنے اور گھریلو صنعتوں سے نکلے سیویج کا نمٹارہ کرنے پر بھی توجہ دینے کی ضرورت ہے۔ اس کے علاوہ سوکھے کچرے کو الگ کرنے کے کام کی بھی حوصلہ افزائی کرنے کی ضرورت ہے، تاکہ شہریوں کو اس کام کو مزید جوش کے ساتھ کرنے کے لئے آمادہ کیا جاسکے۔
اس سیشن میں ملک بھر کے 4300 سے زیادہ شہری بلدیاتی اداروں  کے حصص داروں کی ایک بڑی تعداد سے حصہ لیا، جس میں میونسپل کمشنر، چیف ایگزیکٹیو افسر، میئر جیسے سیاسی نمائندے، صحت عملہ، صفائی ملازمین، خود امدادی گروپوں کے اراکین اور فرنٹ لائن کووڈ چمپئن شامل تھے۔
شمال مشرقی ریاستوں کی ترقی کی وزارت
آسام کی ترقی
حکومت ہند آسام سمیت شمال مشرقی خطے  کی ترقی پر خاص طور سے دھیان دیتی آئی ہے۔ نیتی آیوگ کے پائیدار ترقی کے مقاصد  انڈیا انڈیکس کے مطابق، جو ہندوستانی ریاستوں اور مرکزی انتظام والے علاقوں کی سماجی ، اقتصادی اور ماحولیاتی سیکٹروں میں ترقی کے اعتبار سے ان کے فروغ کو پرکھتی ہے، آسام کا مربوط اسکور جو 19-2018 میں 49 تھا، 20-2019 میں بڑھ کر 55 ہوگیا اور 21-2020 میں مزید بہتری کے ساتھ 57 ہوگیا۔
حکومت ہند آسام سمیت ریاستوں کی ترقی کے لئے متعدد فلیگ شپ اور دیگر اسکیموں پر عملدرآمد کرارہی ہے جن پر متعلقہ انتظامیہ /وزارت / محکمے کے ذریعہ مخصوص اسکیم کے تحت منظور شدہ مالی خاکے کے اندر عمل کرتے ہیں۔ ریاستوں اور مرکزی انتظام والے علاقوں کے ذریعہ مرکزی اعانت والی اسکیموں کی مد میں فراہم کردہ رقومات کے اعدادوشمار شمال مشرقی خطے کی ترقی کی وزارت کے تحت نہیں رکھتے جاتے ہیں، آسام سمیت غیر مستثنیٰ وزارتوں/ محکموں کی بجٹ امداد دس فیصد بی بی ایس کے اصل اخراجات درج ذیل ہیں:
|
|
سال
|
|
قیمت 
|
|
2018-19
|
|
46054.80
|
|
2019-20
|
|
48533.80
|
|
2020-21
|
|
48563.82
|
|
2021-22

|
|
38455.57
یہ اطلاع شمال مشرقی خطے کی ترقی کی وزارت میں وزیر جناب جی کشن ریڈی نے آج لوک سبھا میں ایک تحریری جواب میں دی۔
وزارتِ تعلیم
پیشہ ورانہ تعلیم سے طلبا کی روزگار کی اہلیت میں اضافہ ہوگا
نئی دہلی،08 ، 2021/ تعلیم کے وزیر مملکت محترمہ انّ پورنا دیوی نے راجیہ سبھا میں آج ایک تحریری جواب میں بتایا کہ تعلیم آئین کی موجودہ فہرست میں شامل ہے اور زیادہ تر اسکول متعلقہ ریاست اور مرکز کے زیر انتظام علاقوں کی سرکاروں کی ذمہ داری ہے ۔ پیشہ ورانہ تعلیم کا ہب اینڈ اسپوک ماڈل مرکز کی طرف سے اسپانسر کی گئی اسکیم ‘‘سمگر شکسا ’’کے تحت سال 22-2021 سے شروع کیا گیا ہے۔ سال 22-2021 کے دوران کل 136 ہب اسکولوں اور 241 اسپوک اسکولوں کو منظوری دی گئی ہے۔ اس ماڈل کے تحت قریب کے اسپوک اسکولوں میں پیشہ ورانہ تعلیم فراہم کرنے کے لیے ہب اسکولوں کے موجودہ پیشہ ورانہ بنیادی ڈھانچے کو استعمال کرنے کی بات کہی گئی ہے۔ پچھلے تین سال میں کوئی بھی نشانہ مقرر نہیں کیا گیا تھا کیونکہ ہب اینڈ اسپوک ماڈل سال 22-2021 سے شروع کیے گئے تھے۔ روزگار کے لیے اہل بنانے والی ہنر مندیوں کا ماڈیول پیشہ ورانہ نصابات کا ایل لازمی حصہ بنایا گیا ہے۔
۔۔۔
ش ح ۔ اس۔ ت ح ۔
U –13965
(Visitor Counter : 95
امور صارفین، خوراک اور عوامی تقسیم کی وزارت
ملک میں مناسب قیمت پر حسب ضرورت چینی دستیاب ہے:غذا اور عوامی نظام تقسیم کا محکمہ
ہندوستانی چینی دنیا میں سب سے سستی ہے
رواں سیزن کے 94فیصد گنا بقایا کی ادائیگی پہلے ہی کسانوں کو کی جاچکی ہے
حکومت ہند کے وقت پر کیے گئے اقدامات سے پورے سال کے لیے پورے ملک میں مناسب قیمتوں پر چینی کی حسب ضرورت دستیابی کو یقینی بنایا جاسکاہے۔ موجودہ چینی سیزن 23-2022 کی 30 تاریخ کو ختم ہورہا ہے ۔ ہندوستان نے پہلے ہی 330 ایل ایم ٹی کی چینی پیداوار کو عبور کرلیا ہے جس میں ایتھنال کی پیداوار کے لیے تقریباً 43 لاکھ میٹرک ٹن کا ڈائیورزن شامل نہیں ہے۔ اس طرح ملک میں کُل عام شکر کی پیداوار تقریباً 373 لاکھ میٹرک ٹن ہوگی جو پچھلے 5 چینی موسموں میں دوسرا سب سے زیادہ ہے۔
ملک کے شہریوں کو اولیت اور کسانوں کو دین داری کی ادائیگی کو یقینی بناتے ہوئے ہندوستان نے برآمداتی کوٹہ کو صرف 61 لاکھ میٹرک ٹن تک محدود کردیا۔ اس کے نتیجے میں اگست 2023 کے آخر میں تقریباً 83 لاکھ میٹرک ٹن چینی کا اسٹاک ہے۔ یہ اسٹاک تقریباً ساڑھے تین مہینے کی کھپت کو پورا کرنے کے لیے کافی ہے ۔ یعنی رواں چینی سیزن 23-2022 کے آخر میں ملک میں دستیاب یہ سب سے زیادہ اسٹاک ہے۔ یہ حقیقت گھریلو صارفین کو یہ اطمینان دلاتی ہے کہ مستقبل میں بھی ان کے لیے مناسب قیمت پر چینی دستیاب ہونے کی امید ہے۔
آئی این بی کے اندازے کے مطابق اب تک ستمبر 2023 میں مانسون عام سا رہا ہے اور مہاراشٹر و کرناٹک کے گنا خطوں میں بھی بارش ہوئی ہے جس سے بہتر فصل کے امکان میں بہتر ی آئی ہے اور آئندہ چینی سیزن 24-2023 میں ریکوری ہوئی ہے۔ تمام چینی پیدا کرنے والی ریاستوں کے ریاستی گنا کمشنروں سے گزارش کی گئی ہے کہ وہ فصلوں پر نظر رکھیں اور گنے کے رقبے، پیداوار اور ممکنہ چینی پیداوار کے بارے میں اپنی معلومات حاصل کرے۔ یہ معلومات آئندہ سیزن کے لیے چینی برآمداتی پالیسی کے سلسلے میں کوئی بھی فیصلہ لینے کی بنیاد بنے گی۔ حکومت ہند نے ہمیشہ گھریلو کھپت کے لیے چینی کی دستیابی ، ایتھنال پیداوار کے لیے ڈائیورزن اور موسم کے آخر میں حسب ضرورت کلوزنگ بیلنس کو ترجیح دی ہے۔ برآمدات کے لیے صرف اضافی چینی اگر دستیاب ہو کی اجازت ہے۔ یہ نظم گھریلو بازار میں قیمتوں کے استحکام کو یقینی بناتا ہے ، یہ صرف اس پالیسی کا نتیجہ ہے کہ ہندوستانی صارفین کو چینی ملوں کو کوئی سرکاری سبسیڈی نہیں ہونے کے باوجود دنیا میں سب سے کم قیمتوں میں سے ایک پر چینی مل رہی ہے۔
اس کے علاوہ حکومت ہند نے ایک مؤثر اقدام کی شکل میں مختلف چینی ملوں سے کاروباریوں سے متعلق معلومات طلب کی ہے تاکہ ملک کے مختلف حصوں میں چینی کے ذخیرے کی باریکی سے نگرانی کے لیے ایک نظام تیار کیا جاسکے۔ صنعتی تنظیموں نے بھی اپنے حسب ضرورت اسٹاک کی تصدیق کی ہے اور اس بات کی ستائش کی ہے کہ اس سیزن کے آخر میں چینی کے زیادہ سے زیادہ کلوزنگ بیلنس کی دستیابی کے نتیجے میں ملوں کی مالی صورتحال بہتر ہوئی ہے۔ یہ حکومت اور صنعت کی تمام اجتماعی کوششوں کا نتیجہ ہے کہ ملوں کے ذریعے 1.07 کروڑ روپئے  سے زیادہ کی ادائیگی پہلے ہی کی جاچکی ہے جو چینی سیکٹر کے بارے میں جوش پیدا کرتا ہے۔
-----------------------
ش ح۔ج ق ۔ ع ن
U NO: 9538
(Visitor Counter : 33